hu hu hu hu hu hu hu hu hu hu hu hu hu hu hu hu ceb hu hu pt hu hu hu hu hu hu hu en hu hu hu hu hu hu hu en hu en hu en hu hu hu hu hu hu oc hu hu hu oc hu hu oc hu da hu hu hu hu hu fr hu en pt tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu fr en en hu hu zh oc en pt hu zh fr en hu ca eu hu hu hu hu hu en hu hu hu en en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu
Szent Ilona, Ascension és Tristan da Cunha – Wikipédia
az Egyesült Királyság tengeren túli területe az Atlanti-óceán déli részén
Szent Ilona: Loyal and Unshakeable („Hűséges és rendíthetetlen”)
Tristan da Cunha: Our faith is our strength („Hűségünk az erősségünk”)
Nemzeti himnusz: God Save the King
d. sz. 15° 55′ 28″, ny. h. 5° 43′ 05″-15.9245, -5.7181
az Egyesült Királyság tengerentúli területe
III. Károly brit király
Adminisztrátor (Tristan da Cunha)
5633 fő (2016)[1] +/-
Az adatok megjelenítéséhez kattints a cím mellett található „[kinyit]” hivatkozásra.
Szent Ilona-i font (SHP)
A Wikimédia Commons tartalmaz Szent Ilona, Ascension és Tristan da Cunha témájú médiaállományokat.
A szigetet 1502. május 21-én fedezte fel João da Nova portugál hajós, és konstantinápolyi Helenáról (Szent Ilona) nevezte el. A szigetet lakatlanul találta. Egy kápolnát és néhány házat épített, de állandó település ekkor még nem született. Thomas Cavendish volt az első angol, aki járt a szigeten, 1591-ben, nem sokkal a szomszédos Ascension-szigeten bekövetkezett halála előtt.
1645-ben a hollandok települést hoztak létre Szent Ilonán, ami ideiglenesnek bizonyult, hiszen csak 1651-ig létezett, amikor a sziget ellenőrzését a Brit Kelet-indiai Társaság vette át. A hollandok 1673-ban visszafoglalták a szigetet, de két hónap után megint kiűzték őket. A Kelet-indiai Társaság állomáshelynek használta Szent Ilonát hajóinak, amelyek India felé tartottak a Jóreménység foka felé vezető hosszú útvonalon. A sziget első állandó települése Jamestown lett, amelyet Jakab yorki hercegről (angolul James), a későbbi II. Jakab királyról neveztek el.
1815-ben a brit kormány választotta Szent Ilonát Napóleon száműzetésének helyszínéül. A volt császár 1815 októberében érkezett meg, és a „The Briars” nevű helyen szállt meg Jamestown határában decemberig, amikor Longwoodba költözött. Itt halt meg 1821 májusában. Ezekben az években a szigetet megtömték katonákkal, kormányzójának a korona Sir Hudson Lowe-t nevezte ki. A britek ebben az időben foglalták el a szomszédos szigeteket is, hogy megakadályozzák az innen induló esetleges francia kísérleteket Napóleon kiszabadítására. Miután Napóleon meghalt, a Kelet-indiai Társaság visszanyerte a Szent Ilona feletti teljes ellenőrzést, 1834. április 22-éig, amikor egy törvény a szigetet a brit korona fennhatósága alá helyezte.
A második búr háború (1899–1902) alatt a brit hadsereg mintegy ötezer hadifoglyot tartott fogva a szigeten, hogy a búrok ki ne szabadíthassák őket.
A 2002 januárjában tartott szavazáson a szigetlakók többsége (a szigeten és a távolban) támogatta a repülőtér építésének tervét.
2009. szeptember 1-jén új alkotmányt fogadtak el. A szigetek eddigi nevét, amely Szent Ilona és Tartozékai (angolul Saint Helena and its Dependencies) volt, a mai Szent Ilona, Ascension és Tristan da Cunha névre változtatták, egyúttal mindhárom tag egyenrangú lett, teljes autonómiával.
Szent Ilona népessége (a hozzá tartozó, távolabbi szigetekkel együttvéve) 1996-ban 6500 főt tett ki, 2002-ben 7317 lakosa volt. A lakosság jelentős része a fővárosban él.
Népességének pontosan a felét, 50%-ot, az afrikai leszármazottak teszik ki. A fehérek, részint a brit gyarmatosítók utódai, részint amerikaiak, összesen 25%-át teszik ki a lakosságnak. A fennmaradó 25% kínai bevándorló.[3]
A lakosság állattenyésztésből, halászatból, valamint kézműves ipari termékeinek eladásából él. A lakosság egy része, a helyi munkalehetőségek hiányában, az Ascension-szigeten és a Falkland-szigeteken dolgozik.
Szent Ilona és tartozékai az Atlanti-óceán déli részén
Edinburgh of the Seven Seas
Közutak hossza: 118 km
Longwood House, Napóleon egykori lakóháza Szent Ilonán
Kötelező a sárgaláz elleni oltás, ha fertőzött országból érkezik valaki.
↑ https://www.sainthelena.gov.sh/wp-content/uploads/2016/06/Census-2016-summary-report.pdf, 2021. június 28.
↑ The St Helena, Ascension and Tristan da Cunha Constitution Order 2009, see "EXPLANATORY NOTE"
↑ Forrás: A Világ országai (Nyír-Karta Bt., 2008)
Topográf Térképészeti Kft.: Midi világatlasz (Nyír Karta & Topográf, Nyíregyháza, 2004) ISBN 963-9516-63-5
A Wikimédia Commons tartalmaz Szent Ilona, Ascension és Tristan da Cunha témájú médiaállományokat.
Szent Ilona hivatalos kormányzati oldala
Ascension hivatalos kormányzati oldala
Tristan da Cunha hivatalos kormányzati oldala
Szent Ilona, Ascension és Tristan da Cunha a CIA World Factbookban Archiválva 2010. december 28-i dátummal a Wayback Machine-ben
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Szent_Ilona,_Ascension_és_Tristan_da_Cunha&oldid=25254129”
Utoljára szerkesztve 2022. szeptember 10., 18:16-kor
A lap utolsó módosítása: 2022. szeptember 10., 18:16
A lap szövege CC BY-SA 3.0 alatt érhető el, ha nincs külön jelölve.